CELEX: 32014D0271
Language: mt
Date: 2014-05-12 00:00:00
Title: Deċiżjoni ta' Implimentazzjoni tal-Kunsill 2014/271/PESK tat- 12 ta' Mejju 2014 li timplimenta d-Deċiżjoni 2010/656/PESK li ġġedded il-miżuri restrittivi kontra l-Côte d'Ivoire

13.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 138/108
            
         DEĊIŻJONI TA' IMPLIMENTAZZJONI TAL-KUNSILL 2014/271/PESK
   tat-12 ta' Mejju 2014
   li timplimenta d-Deċiżjoni 2010/656/PESK li ġġedded il-miżuri restrittivi kontra l-Côte d'Ivoire
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill 2010/656/PESK tad-29 ta' Ottubru 2010 li ġġedded il-miżuri restrittivi kontra l-Côte d'Ivoire (1), u b'mod partikolari l-Artikolu 6(2) tagħha,
   Billi:
   
               (1)
            
            
               Fid-29 ta' Ottubru 2010, il-Kunsill adotta d-Deċiżjoni 2010/656/PESK.
            
         
               (2)
            
            
               Il-Kunsill għamel reviżjoni tal-miżuri msemmija fil-punt (b) tal-Artikolu 4(1) u fil-punt (b) tal-Artikolu 5(1) tad-Deċiżjoni 2010/656/PESK, skont l-Artikolu 10(3) ta' dik id-Deċiżjoni.
            
         
               (3)
            
            
               Il-Kunsill iddetermina li m'għadx hemm raġunijiet biex persuna waħda tinżamm fuq il-lista li tinsab fl-Anness II għad-Deċiżjoni 2010/656/PESK.
            
         
               (4)
            
            
               Barra minn hekk, l-informazzjoni marbuta ma' żewġ persuni fuq il-lista li tinsab fl-Anness II għad- Deċiżjoni 2010/656/PESK għandha tiġi aġġornata.
            
         
               (5)
            
            
               Id-Deċiżjoni 2010/656/PESK għandha għalhekk tiġi emendata skont dan,
            
         ADOTTA DIN ID-DEĊIŻJONI,
   Artikolu 1
   L-Anness II għad-Deċiżjoni 2010/656/PESK huwa b'dan emendat kif stabbilit fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, it-12 ta' Mejju 2014.
      
         
            Għall-Kunsill
         
         
            Il-President
         
         C. ASHTON
      
   
   
      (1)  ĠU L 285, 30.10.2010, p. 28.
   
      ANNESS
      L-Anness II għad-Deċiżjoni 2010/656/PESK huwa emendat kif ġej:
      
                  I.
               
               
                  L-entrata għall-persuna li ġejja hija sostitwita bl-entrata li ġejja:
                  
                               
                           
                           
                              Isem (u kwalunkwe psewdonimu)
                           
                           
                              Informazzjoni ta' identifikazzjoni
                           
                           
                              Raġunijiet għall-indikazzjoni
                           
                        
                              4.
                           
                           
                              Marcel Gossio
                           
                           
                              Imwieled fit-18 ta' Frar 1951 f'Adjamé Numru tal-passaport: 08AA14345 (huwa maħsub li skada fis-6 ta' Ottubru 2013)
                           
                           
                              Taħt mandat ta' arrest internazzjonali. Involut fil-miżapproprjazzjoni tal-fondi pubbliċi u fil-finanzjament u l-armament tal-milizzja.
                              Strumentali għall-finanzjament tal-klann Gbagbo u l-milizzja tiegħu. Huwa anke persunaġġ ċentrali fit-traffikar illegali ta' armi.
                              Minħabba l-fondi sostanzjali li kiseb illegalment, u l-familjarità tiegħu man-netwerks illegali ta' armi, huwa baqa' theddida kontinwa għas-sigurtà u l-istabbiltà tal-Côte d'Ivoire.
                           
                        
            
                  II.
               
               
                  L-entrata għall-persuna li ġejjagħandha l-isem ġdid kif ġej:
                  “Justin Koné Katina” huwa sostitwit b'“Justin Koné Katinan”
               
            
                  III.
               
               
                  L-entrata għall-persuna li ġejja hija mħassra:
                  Oulaï Delafosse